специфична употреба,
 —
 несъюзни стоки, които се реекспортират с цел приключване на режим активно усъвършенстване;
 б)
 извънсъюзния внос на стоки, които се въвеждат на статистическата територия на Съюза в съответствие с един от следните митнически режими, предвидени в Митническия кодекс на Съюза:
 i)
 допускане за свободно обращение, в т.ч. специфична употреба,
 ii)
 активно усъвършенстване.
 4.
 Обхватът на европейската статистика за международната търговия със стоки може да се пригоди към особените стоки или движения.
 5.
 По методически съображения някои стоки или движения се изключват от европейската статистика за международната търговия със стоки. Тези стоки и движения са изброени в допълнението.
 Раздел 4
 Статистическа територия
 1.
 Статистическата територия на Съюза се състои от статистическите територии на държавите членки. Статистическата територия на държава членка съответства на територията ѝ, която се взема предвид за определянето на митническата територия на Съюза съгласно Митническия кодекс на Съюза.
 2.
 Като изключение от параграф 1 статистическата територия на Федерална република Германия включва остров Хелголанд.
 3.
 Определението за статистическата територия на държавите членки може да се пригоди по отношение на особените стоки или движения.
 Раздел 5
 Референтен период
 1.
 За целите на статистиката за вътресъюзната търговия със стоки референтният период е:
 а)
 календарният месец, през който се извършва вносът или износът;
 б)
 календарният месец, през който настъпва данъчното събитие за съюзните стоки, за които ДДС върху вътресъюзните доставки и придобивания става изискуем съгласно Директива 2006/112/ЕО на Съвета.
 Когато обаче промеждутъкът от време между вноса или износа на стоките и данъчното събитие превишава два календарни месеца, референтният период е месецът, през който се извършва вносът или износът; или
 в)
 календарният месец, през който декларацията е приета от митницата, когато митническата декларация се използва като източник на данни.
 2.
 За целите на статистиката за извънсъюзната търговия със стоки референтният период е:
 а)
 календарният месец, през който се извършва вносът или износът;
 б)
 календарният месец, през който декларацията е приета от митницата, когато митническата декларация се използва като източник на данни.
 3.
 Референтният период може да се пригоди по отношение на особените стоки или движения.
 Раздел 6
 Износител и вносител
 1.
 Износител е икономическият оператор, който извършва дейности, водещи до износ на стоки.
 Износителят извършва тези дейности в следните случаи:
 а)
 когато сключва договора – с изключение на договорите за превоз – който води до износа на стоките от държавата членка на износ; или при липсата на такова обстоятелство:
 б)
 когато извежда стоките от държавата членка на износ или урежда износа на стоките в държавата членка на износ; или при липсата на такова обстоятелство:
 в)
 когато е във владение на стоките, които се изнасят от държавата членка на износ.
 2.
 Вносител е икономическият оператор, който извършва дейности, водещи до внос на стоки.
 Вносителят извършва тези дейности в следните случаи:
 а)
 когато сключва договора – с изключение на договорите за превоз – който води до вноса на стоките в държавата членка на внос; или при липсата на такова обстоятелство:
 б)
 когато въвежда стоките в държавата членка на внос или урежда вноса на стоките в държавата членка на внос; или при липсата на такова